# Marc Casadó Torras

Marc Casadó Torras (Sant Pere de Vilamajor, 14 de setembre de 2003) és un futbolista professional català que juga com a migcampista defensiu al Futbol Club Barcelona. És cnnegut pel seu ritme de joc, eficiència en les passades, defensa i habilitat tècnica......

## Carrera de club

Casadó va jugar al juvenil del CF Vilamajor, PB Sant Celoni, Granollers i de la Damm. Va passar al planter del FC Barcelona amb 13 anys el 2016. Va ser el capità del Juvenil A on va ajudar a guanyar la lliga i la Copa de Campions la temporada 2020-21. Va estar a la banqueta del filial 4 vegades el 2021, i va ser ascendit a la plantilla l'estiu del 2022. El 5 de juliol del 2022 va ampliar el seu contracte amb el club fins a l'estiu del 2024.
Va fer el seu debut com a sènior amb el Barça Atlètic en una victòria per 3-2 a la Primera Federació contra el CE Castelló el 27 d'agost de 2022.
Va debutar amb el primer equip a la victòria per 2-4 a la Lliga de Campions contra el Viktoria Pilsen l'1 de novembre de 2022.
El seu debut a la lliga fou el 17 de març de 2024 en un partit contra l'Atlètic de Madrid quan sortí al camp al minut 76 amb un 0-3 favorable al marcador, substituïnt Héctor Fort.

## Carrera internacional
### Categories inferiors

Casadó va ser internacional juvenil amb Espanya, amb la selecció espanyola sub-16 i la selecció espanyola sub-17 l'any 2019. L'octubre de 2024 , va ser convocat amb la Espanya sub-21.

### Sènior

Casadó va ser convocat amb la selecció espanyola absoluta per l'entrenador Luis De La Fuente per als partits de la UEFA Nations League contra la Dinamarca i la Suïssa el 15 i 18 de novembre de 2024. Va debutar contra Dinamarca, substituint Martín Zubimendi al minut 70.

## Estil de joc

Casadó és un migcampista defensiu principalment, però també ha jugat com a lateral dret i central. És molt treballador, recupera bé la possessió i té un gran maneig de la pilota. És un jugador tenaç i intens al camp.

## Estadístiques
### Club

Actualitzat a l'últim partit disputat l'11 de desembre de 2024.
Partits i gols per club, temporada i competició :
| Club | Temporada | Lliga | Lliga | Lliga | Copa del Rei | Copa del Rei | Europa | Europa | Altres | Altres | Total | Total |
| Club | Temporada | Divisió | Part. | Gols | Part. | Gols | Part. | Gols | Part. | Gols | Part. | Gols |
| FC Barcelona Atlètic | 2022–23 | 1a F | 34 | 0 | — | — | — | — | 2 | 0 | 36 | 0 |
| FC Barcelona Atlètic | 2023–24 | 1a F | 27 | 0 | — | — | — | — | 4 | 0 | 31 | 0 |
| FC Barcelona Atlètic | Total | Total | 61 | 0 | 0 | 0 | 0 | 0 | 6 | 0 | 67 | 0 |
| FC Barcelona Catalunya | 2022–23 | 1a | 0 | 0 | 0 | 0 | 1 | 0 | 0 | 0 | 1 | 0 |
| FC Barcelona Catalunya | 2023–24 | 1a | 2 | 0 | 0 | 0 | 2 | 0 | 0 | 0 | 4 | 0 |
| FC Barcelona Catalunya | 2024–25 | 1a | 14 | 0 | 0 | 0 | 6 | 0 | 0 | 0 | 20 | 0 |
| FC Barcelona Catalunya | Total | Total | 16 | 0 | 0 | 0 | 9 | 0 | 0 | 0 | 25 | 0 |
| Total carrera | Total carrera | Total carrera | 77 | 0 | 0 | 0 | 9 | 0 | 6 | 0 | 92 | 0 |
* 1 2 Partits en els play-offs de la Primera Federació
* 1 2 3 Partit(s) a la Lliga de Campions de la UEFA

## Palmarès
### FC Barcelona

* 1 Supercopa d'Espanya: 2025

## Referències

* 1 2 «Marc Casadó: Un líder con estilo». sport, 15-10-2017.
* ↑ «Marc Casadó, todo por el Barça pese a ofertas mejores». Mundo Deportivo, 22-07-2022.
* ↑ Tella, Adrià. «El Barça renova el futur, amb Marc Casadó i Chadi Riad - 05 juliol 2022». L'Esportiu de Catalunya.
* ↑ «Barça Atlètic - Castellón | Resultado, resumen y goles del partido del Grupo II de Primera RFEF». Mundo Deportivo, 27-08-2022.
* ↑ esport3. «Qui és Marc Casadó, el debutant del Barça a Pilsen?», 01-11-2022. [Consulta: 2 novembre 2022].
* ↑ «Marc Casadó debuta en Liga con el Barça» (en castellà), 17-03-2024. [Consulta: 30 abril 2024].
* ↑ Hernández, Mario Cascudo. «La Premier tienta a Marc Casadó, un juvenil del Barcelona», 22-03-2022.
* ↑ «Denmark v Spain game report». ESPN, 15-11-2024.
* ↑ «somGranollers - Diari de Granollers». somGranollers.
* ↑ «FC Barcelona | ¿Quién es Marc Casadó?». sport, 04-07-2022.
* ↑ «Marc Casadó» (en anglès). Soccerway. Arxivat de l'original el 2024-12-02. [Consulta: 12 desembre 2024].
* ↑ «Un Barça sublim suma el primer títol de l'era Flick (5-2)». Esport 3, 12-01-2025 [Consulta: 13 gener 2025].

## Enllaços externs

* Marc Casadó Torras a La Preferente (castellà)
* Marc Casadó Torras a BDFutbol
* Marc Casadó Torras, Fitxa a Soccerway